《林知常惠白酒六尊仍示酒法作十韵谢之》
宋代·王十朋

老去生涯付杯酒，种秫辛勤三百亩。东皋遗法嗟失传，蜜汁齑浆不通口。

迩来软饱经月无，岂有清欢对朋友。百钱强就村媪醉，终夜蔬肠作雷吼。

先生祇把文字耕，妙意能施杜康手。怜我新愁馀万斛，那更浇肠无五斗。

分惠青州六从事，秘法兼蒙传肘后。便同北海歌不空，免似东坡叹乌有。

嗟予偃蹇老更饕，感激故人情意厚。会须续遣白衣来，篱畔黄花欲重九。

作者简介：王十朋（1112-1171），字龟龄，号梅溪，南宋著名的政治家和诗人，伟大的爱国主义者。出生于乐清四都左原（今浙江省乐清市）梅溪村。绍兴二十七年（1157年）他以“揽权”中兴为对，中进士第一，被擢为状元，先授承事郎，兼建王府小学教授。王十朋以名节闻名于世，刚直不阿，批评朝政，直言不讳。